als_Latn dik_Latn sag_Latn
“Lundrimi i fundit” u kodua një operacion i policisë së Shkodrës gjatë të cilit u sekuestruan 132 kilogramë kanabis sativa, duke vënë në pranga dy persona.
Pjetër Marashi, 40 vjeç dhe djali i tij A. Marashi, 15 vjeç, banues në fshatin Hot i Ri, Shkodër, u vunë në prangat e policisë pasditen e djeshme.
Arrestimi i tyre u bë pasi në digën e Komanit me një varkë me motor, ju gjet dhe u sekuestruan në cilësinë e provës materiale 12 thasë të mbushur ku pas peshimit rezultoi 132 kg lëndë narkotike kanabis sativa.
Aktualisht hetimet janë në vijim për të zbuluar destinacionin e lëndës narkotike, ndërkohë që për ndjekje të mëtejshme materialet i’u referuan Prokurorisë së Shkodrës për veprën penale të “Prodhimit dhe shitjes së narkotikëve, kryer në bashkëpunim”. /a.y/noa.al
als_Latn als_Latn als_Latn als_Latn